ธปท.สั่งแบงก์พาณิชย์สำรองธนบัตรใหม่ช่วงตรุษจีน
ธปท.กำชับธนาคารพาณิชย์สำรองธนบัตรใหม่ให้เพียงพอกับความต้องการของประชาชนในช่วงตรุษจีนนี้คาดว่าจะมีการเบิกจ่ายประมาณ 62,500ล้านบาท
24 ม.ค. 2562

ธปท.กำชับธนาคารพาณิชย์สำรองธนบัตรใหม่ให้เพียงพอกับความต้องการของประชาชนในช่วงตรุษจีนนี้คาดว่าจะมีการเบิกจ่ายประมาณ 62,500ล้านบาท
เมื่อวันที่ 24ม.ค.62 นายสมบูรณ์ จิตเป็นธม ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า ในช่วงเทศกาลตรุษจีน ประชาชนมีความต้องการใช้ธนบัตรสูงกว่าปกติ  ธปท. คาดว่าธนาคารพาณิชย์จะเบิกจ่ายธนบัตรสุทธิประมาณ 62,500 ล้านบาท ใกล้เคียงกับปีที่ผ่านมา
ทั้งนี้ ธปท. ได้กำชับให้ธนาคารพาณิชย์เตรียมสำรองธนบัตรใหม่อย่างพอเพียง เพื่อรองรับความต้องการของประชาชนในช่วงเทศกาล